b'\n_START_ARTICLE_\nGonorea\n_START_SECTION_\nMga palatandaan\n_START_PARAGRAPH_\nLumilitaw ang mga sumusunod na palatandaan na mayroong gonorea ang isang tao mula tatlo hanggang siyam na araw makaraang mahawahan._NEWLINE_May lumalabas na malapot, malabo, kulay dilaw o putting nana mula sa aring pangkasiraan. Nagkakaroon din ng hapdi sa pag-ihing madalas kung ihahambing sa pangkaraniwan. May lagnat din, pangangati ng titi o kiki at puwitan. Nananakit din ang mga namamagang mga mata. Sa mga kababaihan, hindi normal ang pagreregla. Kung minsan, nagkakaroon din ng tulo sa lalamunan sanhi ng paggamit ng bibig. Ayon sa estadistika, may anim sa bawat sampung kababaihang nagkakagonorea ang walang lumilitaw na sintomas kaya\xe2\x80\x99t maaari silang makahawa nang hindi nila napagaalaman.\n_START_SECTION_\nSa babae\n_START_PARAGRAPH_\nSa mga kababaihan, may pamamaga ang mga tisyu sa kapaligiran ng bahay-bata (Ingles: pelvic inflammatory disease, PID) na nagiging sanhi ng pagdadalang-tao sa labas ng matris, na may kasamang pagkirot sa paligid ng kasangkapang pangkasarian. Nagdurulot rin ang huli ng pagkabaog.\n_START_SECTION_\nSa lalaki\n_START_PARAGRAPH_\nSa mga kalalakihan, makakaramdam kayo ng paghirap umihi....at masakit sa butas ng titi\n_START_SECTION_\nSa ina at sa sanggol\n_START_PARAGRAPH_\nMay posibilidad na mahawahan o masalinan ng ina ang sanggol sa kapanahunan ng pagdadalangtao.'